Likatsin 76 (Art. 76). Watiya ixtatlawatkan ixtatlawananín tapakgsit:
I. Nakxila xtatlawat lanka mapakgsina xala kpulatamatni xala alakatunu pulataman, natatiyaní xtamakamastan ixtatlaw ja'é mapakgsina xalipulatamatni chu xmakgamakgtayana natamakatsini tamakxtumit ixmakgtlawananín tapakgsit. Nachuná kamaktiní Lanka puxku lakkaxtlawa, nachuná natatlawa, natamasputu, natamalakgsi, natalakgxtapali, natamakgenú chu natalichiwinan pewa ja'é tatlaw; II. Natamatlewekglha xatalhkayawan nemá puxku mapakgsina tlawa la akxni nalhkakan ixlikgawaná pulataman ixtapakgsit tachixkuwit, xanapuxkun makgantaxtinain xala alakatunu xala, xtasakwa lanka mapakgsina. Xanapuxkun pulakgaxokgon, xanapuxkun xmakgtakgalhnanín pulataman xala katiyatni, xala kaunin la lichiwinan tapakgsit.|III. Nanatamatlaní akxni natataxtu ixlitapitsin ixmakgtakgalhnanín lipulatamatni, akxni natatitaxtú ixmakgtakgalhnanín xala alakaunu pulataman, chu pala natajaxa makgtakgalhnanín liwaka akgtum papa' nak ixchuchut limejikano.|IV. Natamatlaní xlakata lanka puxku xalipulatamatni tlan namaklakaskin makgtakgalhnanín xalipulatamatni chu tlan nataxtú nak xkilhtin pulakatunu pulatamatni nanawán nikula ixlitlewekge nataxtu.|V. Akxni tsankganit xlitlewekge tamapakgsin nak lakatunu pulatamatni, nawan usu nalhka tiku nakpuxkun xatsinna, tina nakilhan xlakata nala xatalhkan puxku la lichiwinan tapakgsit xa'amá pulatamat. Xatalhkayawan puxku xalakatunu pulataman natatlawá ixtatlawananín tapakgsit nemá namalaknú chatutu lanka puxku xalipulatamatni, natamatlaní akgtuy lata kilhmaktutu xlakata xliwakg ixtatlawananín tapakgsit akgxni tawilanankgolh usu akxni watiyá tawilana xamakgtkgalhnanín la lichiwinan xalimapakgsit.Ja'é puxku nema chu lhkakanit nila nalhkayawakan puxku xaliwakg , já'e tapakgsit natlawan pala limapakgsin xala lakatunu pulataman nilichiwinan ja'é tapaxtokgot.|VII. Natamakgmakgatansanan nak putalakapun akxni chatum makgtayana nak xakapulhuwa natlawa akgtum talakgalhin nemá nalakkgalhí ixminit tacixkuwit xakakapulhuwa lalichiwinan tapakgsit nak likatsin 110 xaja'é limapakgsin.|VIII. Natalhkayawa xmakgtayananin lanka ixpulakkaxlan talakapun xalak pulataman Méjiko nema tlan nata'akxila chatutu namalaknu Lanka puxku xalipulatamatni, nachuna tlan tamatlani usu nitamatlani xtaskinitkan xtalakaskinkan usu pulakgtaxtutkan xmakgtayananín lanka ixpulakkaxlan talakapun xalak pulataman Méjiko.|IX. Natalhkayawá chu natalakgxtapali Puxku xalaixkilhpulakni lipulatamatni la lichiwinan ja'é limapakgsin;|X. Talimatlaní xalakapala lita'akgpakgsin kunxlilhkanatkan kilhmaktuy xlakata lata ixliwakg kilhmaktutu, nemá tawilana akxni nalá ja'é taskujut, xatalakkaxlan lalitalalinkan nemá nalichiwinan ixlitapitsi lakatunu pulatamatni;|XI. Makgtum natalakkaxtlawa takglhuwit xalitapitsi lakatunu pulatamatni nemá chu nataskin ntamaklakaskin xalakapala lita'akgpakgsin kunxlilhkanatkan kilhmaktuy xlakata lata ixliwakg kilhmaktutu, nemá tawilana akxni nala ja'é taskujut; XII. Chu xamakgapitsi nemá limapaksin kamaxki'.